                                                                                                                                 E E L N Õ U

NARVA LINNAVALITSUS

K O R R A L D U S

Narva







    ____.08.2018. a nr _____ -k

Narvas Tallinna mnt 3 asuva maa-ala osa 
ja Fama põik lõik 1 asuva maa-ala osa
üürile andmine (Lidl Eesti OÜ)

1. ASJAOLUD JA MENETLUSE KÄIK

Narva Linnavalitsusele laekus Lidl Eesti OÜ-lt, registrikood 14131773 taotlus, milles palutakse anda tähtajaga kuni 25 aastat alates 01.01.2019. a avalikku enampakkumist korraldamata üürile Narvas Tallinna mnt 3 (katastritunnus 51101:004:0116, üldkasutatav maa 100%) asuva maa-ala osa üldpinnaga 865,15 m² parkimisplatsi korraldamiseks ja Narvas Fama põik lõik 1 (katastritunnus 51101:004:0107, transpordimaa 100%) asuva maa-ala osa üldpindalaga 70,33 m² Fama põigust Tallinna mnt 7 kinnistule juurdepääsu rajamiseks.
Maa-ala üldpindala: 935,5 m²

Arvestuslik üüritasu: 211,30 eurot kuus
Lidl Eesti OÜ on Narvas Tallinna mnt 7 kinnistu omanik. Seoses Tallinna mnt 7 kinnistu väljaarendamisega, st Narva Lidl kaupluse ehitamisega, soovib Lidl Eesti OÜ rajada Tallinna mnt 7 kinnistule korraliku parkla ja Fama põigust juurdepääsu. Rajatav parkla osaliselt ulatub Tallinna mnt 3 kinnistule.
Parkimisplatsi ja Fama põigust Tallinna mnt 7 (katastritunnus 51101:004:0001, ärimaa 100%) kinnistule juurdepääsu rajamistöid korraldab Lidl Eesti OÜ ise ja omal kulul. 

Lidl Eesti OÜ kohustub kandma üürilepingu kehtivuse ajal parkimisplatsi kasutuse ja heakorraga seotud kulud (sealhulgas jooksva- ja kapitaalremondi kulud). 
Linna huvi seisneb linnaterritooriumi heakorrastamisega seotud kulude vähendamises (parkimisplatsi märgistamine, hooldamine, puhastamine, remontimine jms) ja  linna eelarvesse lisatulude saamises.
Arvestades linna huve, otsustas Narva Linnavalitsuse linnavarakomisjon 05.06.2018. a koosolekul (protokoll nr 7) järgmist:
1. Nõustuda Lidl Eesti OÜ taotlusega ning anda Lidl Eesti OÜ-le, registrikood 14131773, tähtajaga kuni 25 aastat alates 01.01.2019. a avalikku enampakkumist korraldamata üürile Narvas Tallinna mnt 3 (katastritunnus 51101:004:0116, üldkasutatav maa 100%) asuva maa-ala osa üldpinnaga 865,15 m² parkimisplatsi korraldamiseks ja Narvas Fama põik lõik 1 (katastritunnus 51101:004:0107, transpordimaa 100%) asuva maa-ala osa üldpindalaga 70,33 m² Fama põigust Tallinna mnt 7 kinnistule juurdepääsu rajamiseks taotluses esitatud tingimustel.
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 5 lg 1 p 2 kohaselt otsuse linnavara kasutusse andmise kohta kinnisasjade kasutusse andmisel võtab vastu linnavalitsus kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat.

2.2. Korra § 7 lg 2 p 7 kohaselt võib linnavalitsuse korraldusega linnavara kasutusse anda muudel linna huvidest tulenevatel juhtudel. Korra §-de 46, 46 lg 4 alusel avaliku enampakkumiseta või eelläbirääkimistega pakkumiseta võib anda kasutusse linnavara Korra §-des 7 lg 2, 7 lg 2 p 7 (lähtudes linna huvidest) nimetatud subjektidele. 
2.3. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (antud juhul eelpool toodud § 5 lg 1 p 2) alusel. 

3. OTSUS

3.1.
Anda Lidl Eesti OÜ-le, registrikood 14131773, tähtajaga kuni 25 aastat alates 01.01.2019. a avalikku enampakkumist korraldamata üürile Narvas Tallinna mnt 3 (katastritunnus 51101:004:0116, üldkasutatav maa 100%) asuva maa-ala osa üldpinnaga 865,15 m² parkimisplatsi korraldamiseks ja Narvas Fama põik lõik 1 (katastritunnus 51101:004:0107, transpordimaa 100%) asuva maa-ala osa üldpindalaga 70,33 m² Fama põigust Tallinna mnt 7 kinnistule juurdepääsu rajamiseks järgmistel tingimustel:
3.1.1.
Lidl Eesti OÜ kohustub kandma üürilepingu kehtivuse ajal parkimisplatsi kasutuse ja heakorraga seotud kulud (sealhulgas jooksva- ja kapitaalremondi kulud);
3.1.2.
Lidl Eesti OÜ ei saa nõuda Narva linnalt Narvas Tallinna mnt 3 asuva parkimisplatsiga ja Fama põigust Tallinna mnt 7 kinnistule juurdepääsuga seotud kulutuste hüvitamist;
3.2.
Narva Linnavalitsuse Linnamajandusametil sõlmida Lidl Eesti OÜ-ga punktis 3.1 nimetatud maa-ala osa üürileping.
4. RAKENDUSSÄTTED

4.1.
Narva Linnavalitsuse Linnamajandusametil teha korraldus teatavaks Lidl Eesti OÜ-le.

4.2.
Korraldus jõustub seadusega sätestatud korras.

4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

